
	[bookmark: nev]SZŐKE CSILLA
csillacsabi3@gmail.com
szociális munka
BA, 7. félév
Gál Ferenc Egyetem
Egészség- és Szociális Tudományi Kar
	
[bookmark: _GoBack]






Témavezető:
	Hőhn Ildikó
okleveles szociális munkás, GFE ESZK




A modern rabszolgaság áldozatainak beilleszkedése az idősek otthonába

A MODERN RABSZOLGASÁG ÁLDOZATAINAK BEILLESZKEDÉSE EGY IDŐSEK OTTHONÁBA
THE INTEGRATION OF THE VICTIMS OF MODERN SLAVERY INTO THE NURSING HOME
 
REZÜMÉ
A dolgozatom témája a modernkori rabszolgaságon belül a fogva tartás, kényszermunka, ami a mai társadalmunkban is fellelhető negatív jelenség. Egyre több a traumát szenvedett áldozat, akiknek segítséget kell nyújtanunk. Ahhoz, hogy megfelelő és professzionális segítséget, támogatást adhassunk az áldozatoknak, meg kell ismerni azt a folyamatot, ami lehetővé tette az ellenérték nélküli munka, a fogva tartás, esetenként bántalmazás a „csicskáztatás” létrejöttének körülményeit a magyar társadalomban. Át kell látnunk azokat a pszichológiai folyamatokat, amelyek jellemzik az áldozatokat. Fel kell ismerni a trauma egyértelmű jeleit.
A feltett kérdésekre a válaszokat igyekszem a kutatási anyagból és az esettanulmányból megválaszolni. A hipotéziseimben feltételezem, hogy azok válnak bántalmazás, fogva tartás, megalázás, áldozataivá, akiknek élethelyzetükből adódóan nincsenek szociális védelmet jelentő emberi kapcsolataik, természetes támaszai, ugyanakkor valamilyen biztos anyagi forrással, vagyontárggyal rendelkeznek. Feltételezhetően a bántalmazás traumát jelentett az áldozatok számára, ami kialakított egy viselkedési formát esetükben. Az idős otthonokba történő beköltözés során az áldozatok többségénél beilleszkedési probléma jelentkezik: alkalmazkodási nehézség, viselkedési zavar. Ezek kezelésére az idős otthonban dolgozók nincsenek felkészülve. Feltehetően a megfelelő szakember hiánya is befolyásoló tényező, mely nehezíti a beilleszkedésüket az intézménybe.
Automatikusan felmerülnek a kérdések bennünk szakemberekben, hogy miként lehet ezen változtatni. Keressük a válaszokat és próbáljuk a megfelelő módszert kialakítani, amivel a traumát szenvedő áldozatokon tudunk segíteni, ezzel fejlesztve a szakmát.
A kizsákmányolás elsősorban morális alapú kérdés, amelynek megoldása is etikai és morális alapon indulhat meg, és csak másodlagosan jogi szabályozással.
A szociális munka tanulásában, a szakma fejlesztésében jelentős szerepet tölt be az esetek feldolgozása, ezért három, az esettanulmány szabályai szerint három eseten keresztül mutatom be három fogvatartott egyéni és társadalmi körülményeit, valamit a trauma okozta változásokat az idősotthoni beilleszkedés tükrében.
 



